U nedavno emitiranoj televizijskoj detektivskoj seriji Monk scenaristi su preuredili zastavu Republike Hrvatske. "Umjetnička sloboda" preuredila je našu trobojnicu u zastavu izmišljene države Zemenije.



Umjesto crvene, bijele i plave, boje zastave su plava, bijela i zelena: na grbu nisu crveno-bijele kockice, nego plavo-bijele. Kruna grba istog je znakovllja, no napravljena je u dominaciji zlatne boje.



Ispod grba postavljeni su vijenci od klasja žita koji su nekada bili dio grba SFRJ i Socijalističke Republike Hrvatske.



Slavni televizijski detektiv Monk u ovoj epizodi serije (sedma sezona, epizoda 6) rekao je da se u državi Zemeniji rat vodi već 600 godina te da građani govore rusko-hrvatskim jezikom.



Dok je to za scenariste umjetnička sloboda i izražavanje, za druge je to uvreda zbog ismijavanja državne zastave. Što je ekipi serije to trebalo, možda nekada i doznamo.